
Dr. Ing. GHEORGHE CIUHANDU
SERVICIUL PLANIFICARE URBANĂ

Nr.U32005-002711/11.07.2005
REFERAT
privind aprobarea Planului Urbanistic de Detaliu “Sediu administrativ societate de construcţii”, Calea Stan Vidrighin (Calea Buziaşului),Timişoara, judeţul Timiş
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara, aprobat prin HCL nr. 157/2002
Având în vedere solicitarea înregistrată cu nr. U32005-002711/07.07.2005 privind aprobarea Planului Urbanistic de Detaliu “Sediu administrativ societate de construcţii”, Calea Stan Vidrighin (Calea Buziaşului),Timişoara, judeţul Timiş
Având în vedere prevederile Certificatului de Urbanism, nr. 2229/03.05.2005; 
Având in vedere că zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Sediu administrativ societate de construcţii”, Calea Stan Vidrighin (Calea Buziaşului),Timişoara, judeţul Timiş
Planul Urbanistic de Detaliu este elaborat de proiectant S.C.„ARHITECT TRÂMBIŢAŞ” s.r.l., proiect nr.15/2005, la cererea beneficiarului S.C.DAMIACONS S.RL.
Terenul studiat în cadrul P.U.D. este situat în intravilanul municipiului Timişoara, în Sud-Estul Municipiului Timişoara, pe platforma industrială Calea Buziaşului, în vecinătatea S.C Elbromplast S.A.

 Prin P.U.G. Municipiul Timişoara pentru acest amplasament este stabilită funcţiunea de unităţi industriale.
Obiectul prezentei documentaţii se inscrie in funcţiunea de unităţi industriale şi stabileşte condiţiile de construibilitate pentru un sediu al unei societăţi de construcţii.

Suprafaţa totală studiată în cadrul P.U.D. este de 17 400 mp. Terenul este inscris in C.F. nr. 117522 Timişoara, cu nr. cadastral A 1554/1/3, proprietar SC DAMIACONS SRL Timişoara. 
In prezent terenul nu este ocupat cu construcţii. Propunerile pentru mobilarea terenului constau în amplasarea următoarelor construcţii:

· un corp administrativ cu locuinţe de serviciu

· o cabină de portar,

· amenajarea unei platforme şi a unor locuri de parcare şi 
· împrejmuire parţială a terenului.
Conform declaraţiei notariale autentificate sub nr. 2170 din 11.07.2005 beneficiarul a declarat pe propria răspundere că terenul nu este afectat de reţelele A.N.I.F.pentru care este necesar Avizul S.N.I.F.(A.N.I.F.), conform certificatului de urbanism nr. 2229/03.05.2005;
Accesul pe parcelă se va realiza de pe calea Stan Vidrighin (calea Buziaşului) prin noi străzi, cu profil transversal de 12 m., conform Avizului Comisiei de Circulaţie anexat. Noua tramă stradală va prelua drumurile de exploatare existente. Suprafeţele afectate de noile străzi de pe parcela studiată vor deveni domeniu public, conform declaraţie notariale nr. 2140 din 08.07.2005 şi conform propunerii de dezmembrare anexate.
Se vor realiza spaţii verzi plantate, minim 20% din suprafaţa totală a parcelei.

Echiparea cu utilităţi a obiectivului se va realiza, conform planşei de Reglementări Edilitare , nr. 01E şi 02ED.

Indicii propuşi prin prezenta documentaţie sunt:


POT maxim = 60 %  

C.U.T.= 1,2

H max.= P+2
La autorizarea construcţiilor de pe terenul studiat prin prezenta documentaţie se vor respecta toate condiţiile impuse prin avizele eliberate de deţinătorii de reţele şi utilităţi publice, precum şi procentul minim de 20% din suprafaţa totală a parcelei de spaţii verzi plantate.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.) 
Planului Urbanistic de Detaliu „Sediu administrativ societate de construcţii”, Calea Stan Vidrighin (Calea Buziaşului),Timişoara, judeţul Timiş se va integra în Planul Urbanistic General al Municipiului Timişoara şi va avea o valabilitate de 10 ani.

